শুভময় ঘোষের শান্তিনিকেতনের চিঠি (বিশ্বভারতী, ১৪০৪ ব.) বইয়ের ১৯ মে ১৯৫৫ তারিখের চিঠিতে (পৃ ১৩১) আছে একটা ছোট্ট খবর : জু পেয়ঁ বহুদিন শান্তিনিকেতনের চীনাভবনের সঙ্গে যুক্ত ছিলেন। তাঁর মৃত্যুদিবসে শান্তিনিকেতনের যাঁরা কলাভবনের সঙ্গে যুক্ত না হলেও শিল্পচর্চা করেন, তাঁদের চিত্র ও হাতের কাজের প্রদর্শনী হয়। একটা ব্যাপার স্পষ্ট হলো না। সু পেইহোং-এর মৃত্যুদিবস যদি ২৬ সেপ্টেম্বর হয় তাহলে সে-দিবসে আয়োজিত প্রদর্শনীর খবর মে মাসের চিঠিতে কেন! [..]